open-index/open-wikipedia-markdown huggingface dataset:
כדורגל באולימפיאדת מינכן (1972)

**[[אולימפיאדת מינכן (1972)]]** נערכה במינכן שבגרמניה המערבית. תחרויות הכדורגל נערכו בין ה-27 באוגוסט ל-10 בספטמבר 1972. לאור קיום ליגות מקצועיות חזקות הכדורגלנים הבולטים של התקופה לא יכלו להשתתף בתחרות. התחרות סימנה את המשך תקופת הדומיננטיות של הנבחרות מהגוש המזרחי שקיבלו תמיכה כספית מגופים ממשלתיים. 

בטורניר השתתפו 16 נבחרות מ-5 קונפדרציות. הנבחרות חולקו לארבעה בתים בני ארבע נבחרות כל אחד. שתי המובילות בכל בית בתום הסיבוב הראשון, העפילו לסיבוב השני, שכלל שני בתים בני ארבע נבחרות כל אחד. מנצחות הבתים העפילו לגמר הטורניר, בעוד סגניותיהן התמודדו במשחק על מדליית הארד.

נערכו 38 משחקים בהם נכבשו 138 שערים (3.6 בממוצע למשחק). למשחקים הגיעו 793 אלף צופים.

במדליית הזהב זכתה , שגברה בגמר 1–2 על האלופה האולימפית המכהנת, , בזכות צמד שערים של מלך שערי הטורניר, קז'ימייז' דיינה. במשחק על מדליית הארד נפרדו  ו בשוויון 2-2, וזכו במשותף במדליה. בשנת 2017 טען אחד מחברי הצוות הרפואי במשלחת הסובייטית כי המשחק היה מכור.

## אצטדיונים
טורניר הכדורגל התקיים בשישה אצטדיונים שונים, בשש ערים שונות. האצטדיון האולימפי במינכן אירח את משחק הגמר ואת המשחק על מדליית הארד.





## הנבחרות שהעפילו
התחרות הייתה מתוכננת ל-16 נבחרות. להלן ההקצאה:

* אירופה - 4 מקומות (22 נבחרות נרשמו)
* אפריקה - 3 מקומות (10 נבחרות נרשמו)
* אסיה - 3 מקומות (16 נבחרות נרשמו)
* אמריקה הדרומית - 2 מקומות  (10 נבחרות נרשמו)
* אמריקה הצפונית - 2 מקומות (12 נבחרות נרשמו)
* האלופה המכהנת - 1
* המדינה המארחת - 1

## שלבי התחרות
### סיבוב ראשון
#### בית א'

#### בית ב'

#### בית ג'

#### בית ד'

### סיבוב שני
#### בית א'

#### בית ב'

### משחק על מדליית הארד

### משחק הגמר

### כדורגלנים מצטיינים
מלך השערים
**9 שערים**
*  קז'ימייז' דיינה

**7 שערים**
*  אנטל דונאי

**6 שערים**
*  יואכים שטרייך
*  רוברט גאדוכה
*  אולג בלוחין
*  ברנד ניקל

**5 שערים**
*  הנס-יורגן קריישה
*  יורגן שפארווסר
*  אוטמאר היצפלד

## הדירוג הסופי

הערה:הדירג לפי הנתונים באתר האולימפי
## נבחרת ישראל
הנבחרת התמודדה על המקום במשחקים במסגרת האסיאתית. ממשחקי הבית היא עברה לשלב המתקדם בה הפסידה לנבחרת תאילנד בכדורגל בבעיטות עונשין ולא עברה לשלב האחרון.

## קישורים חיצוניים

* התמודדויות להעפלה למשחקים
* כדורגל באולימפיאדת מינכן באתר rsssf
* נתונים מאתר אולימפי
* נתונים מאתר פיפ"א
* נתונים מאתר transfermarkt
* נתונים מאתר התאגדות לכדורגל
* משחק הגמר - נתונים מפורטים

*
1972
קטגוריה:ענפי ספורט באולימפיאדת מינכן (1972)
קטגוריה:תחרויות כדורגל בגרמניה
קטגוריה:מינכן: תחרויות כדורגל
מיצובישי קולט גאלאנט GTO

**מיצובישי קולט גאלאנט GTO** (ביפנית: **コルトギャランGTO**, באנגלית: **Mitsubishi Galant GTO**) היא מכונית הרדטופ קופה, 2 דלתות מתוצרת התאגיד הרב-לאומי **[[מיצובישי מוטורס]]** היפני, אשר יוצרה בין השנים 1970 – 1977 ביפן (שנת דגם 1978).

## דגמים
* "A53C".
* "A55C".
* "A57C".

## "מיצובישי קולט גאלאנט GTO"

* 2 דלתות.
* מספר נוסעים: 2+2.
* מנוע קדמי.
* מנוע בנזין.
* מנוע קירור מים.
* קיבולת מכל דלק - 52.3 ליטר.
* דגמי "מיצובישי קולט גאלאנט GTO" יוצאו לניו זילנד, מספרים קטנים הגיעו למדינות שונות באסיה, הדגם יוצא לבריטניה ואירלנד בין ינואר 1975 – סוף 1976.

## תמונות

קובץ: 1975 Mitsubishi Galant GTO SR (front left).jpg| "מיצובישי קולט גאלאנט GTO", שנת 1975
קובץ:Mitsubishi Colt Galant Hardtop 16L rear.jpg | "מיצובישי קולט גאלאנט GTO"
קובץ: 1970 Mitsubishi Galant-GTO 01.jpg| "מיצובישי קולט גאלאנט GTO", שנת 1970
קובץ: 1970 Mitsubishi Galant-GTO 02.jpg| "מיצובישי קולט גאלאנט GTO", שנת 1970
קובץ:Mitsubishi Galant Yellow side view.jpg | "מיצובישי קולט גאלאנט GTO"
קובץ: 1975 Mitsubishi Galant GTO GS (front left, White).jpg| "מיצובישי קולט גאלאנט GTO", שנת 1975


## ראו גם
* מיצובישי מוטורס
* מיצובישי קולט
* מיצובישי קולט 1500/1200/1100/1000
* מיצובישי גאלאנט FTO
* מיצובישי גאלאנט למבדה

## קישורים חיצוניים

* 
* 
* 

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1970
קטגוריה:כלי רכב יפניים
קולט גאלאנט GTO
אילונה סלופיאנק

**אילונה שוכנכט-סלופיאנק** (בגרמנית: **Ilona Schoknecht-Slupianek**; נודעה גם בשמות המשפחה בריזניק (Briesenick) ולונגו (Longo); נולדה ב-24 בספטמבר 1956) היא אתלטית מזרח-גרמניה בעברה. אלופה אולימפית (מוסקבה 1980), זוכת מדליית ארד מאליפות העולם (הלסינקי 1983), פעמיים ברציפות אלופת אירופה (פראג 1978 ואתונה 1982), שבע פעמים אלופת מזרח גרמניה, 6 פעמים ברציפות דורגה ראשונה בעולם (1978–1983) ושיאנית עולם בהדיפת כדור ברזל.

## קריירה
אילונה שוכנכט נולדה במחוז נויברנדנבורג  שבגרמניה המזרחית. באולימפיאדת מונטריאול (1976) סיימה במקום שישי בהדיפת כדור ברזל בתוצאה של 20.54 מטר. בשנת 1977 נפסלה לאחר שנמצא כי השתמשה באמרוץ מסוג סטרואידים אנאבוליים בתחרות שהתקיימה בהלסינקי במסגרת הגביע האירופי. בתחרות עצמה היא קבעה תוצאה של 21.20 מטר.

הפדרציה הבינלאומית לאתלטיקה חובבנית, הגוף שקדם להתאחדות האתלטיקה הבינלאומית, השעתה אותה ל-12 חודשים, השעיה שהסתיימה יומיים לפני אליפות אירופה של שנת 1978 שהתקיימה בפראג. תקופת ההשעיה אפשרה לה להתאמן במשך כל השנה, מבלי שנבדקה על שימוש בחומרים אסורים. באליפות עצמה היא זכתה במדליית זהב בשיא אליפות חדש של 21.41 מטר. שנה לאחר מכן באליפות אירופה באולם שנערכה בווינה היא זכתה במדליית זהב (21.01 מטר).

### שיאנית עולם
בתחרות שנערכה בצליה, יוגוסלביה ב-2 במאי 1980 קבעה סלופניאק בהדיפת כדור ברזל שיא עולם חדש של 22.36 מטר, שיפור לשיא העולם בן ה-3 שנים של הלנה פיבינגרובה מצ'כוסלובקיה (22.32 מטר). שבוע לאחר מכן, היא שיפרה את שיאה העולמי בתחרות שנערכה בפוטסדם ב-11 במאי והעמידה אותו על 22.45 מטר. שיא זה החזיק מעמד 4 שנים ונשבר על ידי נטליה ליסובסקאיה מברית המועצות (22.53 מטר).

### אלופה אולימפית
שלושה חודשים לאחר מכן, באולימפיאדת מוסקבה (1980) זכתה סלופניאק במדליית זהב בשיא אולימפי חדש של 22.41 מטר, לפני סבטלנה קרצ'בסקאיה מברית המועצות (21.42 מטר) ובת ארצה מרגיטה פופה (21.20 מטר). 

באליפות אירופה באולם שנערכה בגרנובל בשנת 1981 היא זכתה בפעם השנייה במדליית זהב בהדיפת כדור ברזל (20.77 מטר) ושנה לאחר מכן, באליפות אירופה שנערכה באתונה בשנת 1982 היא זכתה בפעם השנייה ברציפות במדליית זהב בהדיפת כדור ברזל בשיא אליפות חדש של 21.59 מטר.

### מדליית ארד באליפות עולם
באליפות העולם הראשונה שנערכה בהלסינקי בשנת 1983 זכתה במדליית ארד בהדיפת כדור ברזל בתוצאה של 20.56 מטר, אחרי הלנה פיבינגרובה (21.05 מטר) ובת ארצה הלמה קנורשיידט (20.70 מטר).

בשנת 1984 נישאה להודף הכדור ברזל המזרח גרמני הרטמוט בריזניק. 

באליפות העולם באולם שנערכה אינדיאנפוליס 1987 היא זכתה במדליית כסף בהדיפת כדור ברזל בתוצאה של 20.28 מטר, אחרי נטליה ליסובסקאיה שקבעה שיא אליפות חדש של 20.52 מטר ולפני קלאודיה לוש ממערב גרמניה (20.14 מטר).

בין השנים 1976–1986 הייתה חברה בפולקסקאמר, הפרלמנט המזרח גרמני, כנציגת הנוער הגרמני החופשי. בשנת 2008 נישאה בשלישית, היא אמא לבת.

## שיאים אישיים
### אצטדיון
* הדיפת כדור ברזל: 22.45 מטר (1980), **שיא עולם בעבר** 
* זריקת דיסקוס: 61.34 מטר (1976)

### אולם
* הדיפת כדור ברזל: 21.59 מטר (1979)

## קישורים חיצוניים

## הערות שוליים

קטגוריה:אתלטיות מזרח גרמניות
קטגוריה:אלופות אולימפיות מזרח גרמניות: אתלטיקה
קטגוריה:אלופות עולם באתלטיקה
קטגוריה:אלופות אירופה באתלטיקה
קטגוריה:אלופות האוניברסיאדה: אתלטיות
קטגוריה:אתלטיות שהורשעו באימרוץ
קטגוריה:אלופות אולימפיות: הדיפת כדור ברזל
קטגוריה:גרמניות שנולדו ב-1956
קטגוריה:גרמנים שנולדו ב-1956
אורן חסון

[ממוזער|חסון לצדו של נשיא ישראל [ראובן ריבלין בטקס ההענקה של גביע המדינה בכדורגל 2020/2021]]
**אורן חסון** (נולד ב-18 במאי 1971) הוא איש עסקים ישראלי. בעבר שימש כיושב ראש ההתאחדות לכדורגל בישראל, יושב ראש מנהלת הליגות לכדורגל, כמנכ"ל מנהלת הליגות לכדורגל וכיושב ראש ומנכ"ל חברת יפנאוטו.

## ביוגרפיה
חסון נולד וגדל בתל אביב, למד בתיכון אליאנס בעיר ואת שירותו הצבאי בצה"ל עשה ביחידת נ"מ.

בצעירותו היה חבר בלהקת צעירי תל אביב, ואף השתתף בסדרה הראשונה של הלהקה "החופש האחרון" ששודרה בערוץ הראשון בשנת 1989.

בעל תואר ראשון בחשבונאות ותואר שני במנהל עסקים מהמרכז האקדמי פרס.

חסון החל את דרכו בשוק יבואני הרכב בישראל בחברת סמל"ת, שם הגיע עד לתפקיד סמנכ"ל שיווק ומכירות. בשנת 2009, לאחר שזיכיון הייבוא של רכבי קיה עבר מידי חברת סמל"ת לידי חברת טלקאר, עזב חסון את חברת סמל"ת ועבר לשמש כמנהל מותג קיה בחברת טלקאר.

בשנת 2010 מונה חסון למנכ"ל חברת יפנאוטו, ושימש בתפקיד במהלך משברים גדולים אותם חוותה החברה. ב-7 באפריל 2014 מונה חסון ליו"ר חברת יפנאוטו.

בחודש אוגוסט 2014, עם הקמת מנהלת הליגות לכדורגל, מונה חסון למנכ"ל המנהלת. בחודש דצמבר 2016, לאחר עזיבתו של יו"ר מנהלת הליגות הראשון, יורם באומן, מונה חסון ליו"ר מנהלת הליגות, וב-19 בדצמבר 2017 סיים את תפקידו כיו"ר.

חסון כיהן כיו"ר ההתאחדות לכדורגל בישראל. בין השנים 2022-2019.

חסון נשוי ואב לארבעה, ומתגורר ברמת השרון.

## קישורים חיצוניים

* 
* 

## הערות שוליים

קטגוריה:חברי להקת צעירי תל אביב
קטגוריה:אנשי עסקים ישראלים
קטגוריה:מנכ"לים ישראלים
קטגוריה:בוגרי תיכון אליאנס (תל אביב)
קטגוריה:בוגרי המרכז האקדמי פרס
קטגוריה:רמת השרון: אישים
קטגוריה:ישראלים שנולדו ב-1971
אווה לוי

**אווה לוי** (בגרמנית: **Eva Levy**) הייתה אתלטית יהודייה-גרמנייה, אלופת המכביה הראשונה (1932) בהדיפת כדור ברזל ובהטלת כידון.

## ביוגרפיה

במכביה הראשונה שנערכה בסוף מרץ 1932 זכתה לוי ב-3 מדליות, 2 זהב ו-1 ארד. מדליות זהב בהטלת כידון בתוצאה של 33.59 מטר, לפני אורה מזרחי (32.10 מטר) ויוכבד מכנס (29.37 מטר), שתיהן מארץ ישראל והדיפת כדור ברזל בתוצאה של 10.79 מטר, לפני פרידה ברסון מפולין (10.34 מטר) וגוטהיים מגרמניה
(9.85 מטר). מדליית ארד בזריקת דיסקוס בתוצאה של 26.78 מטר, אחרי פרידה ברסון (34.45 מטר) וגוטה ברלינר מפולין (31.25 מטר).

## קישורים חיצוניים
* Maccabiah Games before World War II 

## הערות שוליים

קטגוריה:אתלטיות יהודיות
קטגוריה:ספורטאים יהודים גרמנים
קטגוריה:מטילות כידון גרמניות
קטגוריה:זורקות דיסקוס גרמניות
קטגוריה:הודפות כדור ברזל גרמניות
קטגוריה:אלופות המכביה
תרפיה מבוססת מנטליזציה

**תרפיה מבוססת מנטליזציה** או **MBT** (ראשי תיבות של: **M**entalization-**B**ased **T**reatment) היא שיטה אינטגרטיבית בפסיכותרפיה העושה שימוש באיגוד אספקטים של פסיכודינמיקה, קוגניציה התנהגותית, פסיכולוגיה מערכתית  ופסיכולוגיה אקולוגית , המכונה מנטליזציה. MBT פותחה ונוסחה על ידי פיטר פונגי ואנתוני בייטמן עבור אנשים הסובלים מהפרעת אישיות גבולית (BPD). חלק מהאנשים הללו מאובחנים עם היקשרות לא-מאורגנת ולא פיתחו קיבולת משמעותית של מנטליזציה. פונגי ובייטמן הגדירו "מנטליזציה" כתהליך שבו אנו במישרין ובעקיפין מפרשים פעולות שלנו ושל אחרים כמשמעותיות על בסיס מצבים מנטליים רצויים. מטרת הטיפול היא שמטופלים עם BPD יגדילו את הקיבולת המנטליסטית, אשר אמורה לשפר את ויסות האפקט, ובכך להפחית את הנטייה להתאבדות או פגיעה עצמית, יחד עם חיזוק יכולת התקשור הבין-אישית.

לאחר פיתוח MBT, צמחו מגוון שיטות מבוססות מנטליזציה אך מיועדות לטיפול בילדים (MBT-C), במשפחות (MBT-F), במתבגרים (MBT-A), ובנערים עם ריבוי תסמינים, AMBIT (Adaptive mentalization-based integrative treatment) מפותחת בעיקר על ידי קבוצות הקשורות למרכז אנה פרויד  לילדים ולמשפחות.

יש להבדיל בין MBT ל-MBSR (טיפול הפחתת לחץ מבוסס מיינדפולנס) שפותח על ידי ג'ון קבט-זין, שכן אין כל קשר בין השיטות.

## מטרות ומיקוד
המטרות העיקריות של MBT הן:
* שיפור בשליטה הביהביוריסטית
* שיפור בוויסות ה"אפקט"
* יצירת קשרים אינטימיים ומזינים יותר
* שיפור היכולת לפעולה אקטיבית להשגת המטרות האישיות בחיים

השגת מטרות אלו מתקבלת, על פי השיטה, על ידי הגדלת קיבולת המנטליזציה של הפציינט כדי לייצב את המודעות העצמית והגדלת היציבות ברגשות וביחסים הבין-אישיים.

הטיפול מתמקד בהגדלת (או בהשבת) המנטליזציה עצמה בניגוד לניסיון הגדלת הבהירות המחשבתית. הטיפול בוחן את המצב העכשווי "הרגע הזה", ועם התייחסות לאירועים בעבר רק בהקשר של ההשפעה שלהם על ההווה. ממדים אחרים של הטיפול הם שימוש בסקרנות ושותפות עם המטופל בניגוד לשיטות בהם המטפל הוא בתפקיד ה"מומחה", תוך ניטור ורגולציה של עוררות גרשית וזהוי הפוקוס של האפקט. MBT, בניגוד לשיטות טיפול פסיכולוגיות אחרות, MBT מעודד בחינה של קשר מטפל-מטופל.

## מכניקה של שינוי
"היקשרות בטוחה" על בסיס הקשר עם המטפל, מספקת קונטקסט יחסי בו המטופל יכול בבטחה לחקור את מחשבותיהם של אחרים. פונגי ובייטמן הציעו ש-MBT נותן למטופל חוויות "מוכיחות" המעוררות רגשות של ביטחון אפיסטמי בין-אישי. נראה שגידול בביטחון האפיסטמי, יחד עם מיקוד חוזר ונשנה על מנטליזציה בטיפול, מביא לשינוי על ידי כך שהוא משאיר את המטופלים פתוחים יותר ללמידה מחוץ לגבולות התרפיה, ביחסים הבין-אישיים של חיי היומיום.

## לקריאה נוספת

## הערות שוליים

קטגוריה:פסיכותרפיה
עכביש המשפך של סידני

**עכביש המשפך של סידני** (שם מדעי: *Atrax robustus*) הוא מין עכביש ארסי אנדמי לאוסטרליה, אשר מצוי בדר"כ בחלקה הדרום מזרחי של היבשת בסביבות העיר סידני (ומכאן שמו). נשיכתו מסוכנת מאוד לפרימטים ומצריכה טיפול רפואי הכולל נוגדנים לארס. נחשב ביחד עם העכביש הנודד הברזילאי לאחד משני מיני העכבישים המסוכנים בעולם.

העכביש שייך למשפחת עכבישי המשפך האוסטרליים - משפחה המונה 35 מינים, כולם תוקפנים באופיים - וכלול כאחד משישה מיני עכבישים במשפחה בעלי ארס קטלני. למרות הימצאותם של עכבישים גדולים יותר בעלי כמות ארס גדולה יותר במשפחה (משפכן העצים הצפוני - Hadronyche formidabilis ) ולפיכך גם ארסיים יותר, עכביש המשפך של סידני נחשב למסוכן שבהם בעיקר בשל הימצאותו באזורים מאוכלסים בצפיפות והרגלי הזכרים (הנושאים ארס חזק יותר משל הנקבות) המאופיינים בנדידה למטרת הזדווגות - דבר התורם למפגשים תכופים עם בני אדם.

עכביש זה דומה לטרנטולה במראה אך קטן בהרבה, באורך 1–5 סנטימטרים ומוטת הרגליים היא 5–7 סנטימטרים. צבעו כחול-כהה, שזוף-כהה או שחור, כשהראש והחזה בגוון בהיר והוא חסר שיער. העכביש בעל מצבטים מזריקי ארס גדולים ביותר ביחס לעכביש. לעכביש שני בחנינים קטנים בקצה בטנו, מהם הוא מפיק את הקורים.

כפי ששמו מרמז, תפוצת העכביש היא בקרבת העיר סידני שבניו סאות' ויילס ולעיתים יימצא גם בויקטוריה או באוסטרליה הדרומית. תחום מחייתו היא באזורים חמימים מתחת לסלעים, גזעים או לצמחייה לחה והוא מתרחק מאזורי מדבר.

העכביש מצוי במחילה, בה הוא טווה קורים דמויי-"משפך" (ומכאן שמו) ואורב לטרף של חרקים, עכבישים אחרים ואף רבי רגליים או לטאות קטנות.

## ארס
הזכרים קטנים מעט בגודל גופם מהנקבות, אך בניגוד לרוב מיני העכבישים, גדולים מהן במוטת הרגליים ובעלי ארס חזק יותר. הארס מכיל כמות גדולה של רעלנים כמו רובוסטוקסין, שהוא פוליפפטיד קטלני בעל רעליות עצבית. השפעתו של רעלן זה גורמת לפתיחת תעלת יונים בתאי עצבים וגורמת לכאב עז. זאת בנוסף על מצבטיו הגדולים של העכביש, אשר יכולים להיתפס בעור או אף בכפפות ולא להתנתק ללא פעולה של הקורבן.

רעלן נוסף הנמצא בארס הוא אטרקוטוקסין. בנוסף הארס מכיל רעל עצבים כמו נוירוטוקסין אשר גורם לדחף עצבי בתאים ומערכת העצבים. כתוצאה מכך נחסם שחרור האצטילכולין בסינפסות של עצבים ושרירים, מה שגורם לשיתוק ומוות.

עד שנת 1981 אירעו מספר מקרי מוות כתוצאה מנשיכה של העכביש ומקרים רבים של נשיכות שהסתיימו בנזקים בריאותיים חמורים. בחלק מהמקרים המאומתים, אירעו מקרי המוות כרבע שעה בלבד לאחר הנשיכה. עם זאת החל משנת 1981, נמצא נוגדן לארס, הפועל מהר וביעילות, ומאז לא נרשמו מקרי מוות נוספים.

למרות השפעתו הקטלנית של הארס על בני אדם וקופים, הוכח שאין לו כמעט שום השפעה על כלבים, חתולים ויונקים רבים אחרים.

## קישורים חיצוניים

* 

קטגוריה:בעלי חיים שתוארו ב-1877
קטגוריה:טקסונים שתוארו בידי אוקטביוס פיקארד-קיימברידג'
קטגוריה:עכבישי משפך אוסטרליים
פילמור אודיטוריום

**פילמור אודיטוריום** (באנגלית: **The Fillmore Auditorium** או **The Fillmore**) היה אולם הופעות בסן פרנסיסקו. בין השנים 1954 ל-1966 הופעל על ידי צ'ארלס סאליבן ובין השנים 1966–1968 על ידי בילי גרהאם. על שמו של הפילמור הקים גרהם את אולם הפילמור איסט בניו יורק ואולם הופעות מרכזי יותר בסן פרנסיסקו, פילמור וסט. בניין האודיטוריום ממוקם בפינת שדרות גירי ורחוב פילמור () ברובע פילמור בסן פרנסיסקו.

## היסטוריה
המבנה הוקם ב-1912 כאקדמיה למחול, Majestic Hall and Academy of Dancing. ב-1936 השתכן בו מועדון הריקודים "אמבסדור" (Ambassador Dance Hall) ובין 1939 ל-1952 פעלה במקום זירת החלקה על גלגיליות. ב-1954 רכש צ'ארלס סאליבן, אפרו-אמריקאי מקורב למאפיה, את המקום ושינה את שמו לפילמור אודיטוריום והפעיל בו ערבי ריקודים. במקום הופיעו כלהקות לריקודים הביג בנדס של ליונל המפטון, דיוק אלינגטון, ג'יימס בראון, הטמפטיישנס ועוד לקהל אפרו-אמריקאי. גרהאם שכר מדי פעם את המקום מסאליבן עבור העלאת מופעי רוק.

בדצמבר 1965 רכש בילי גרהאם את המקום והחל להעלות בו הופעות רוק ובפרט היה מרכז למוזיקה פסיכדלית. בין היתר הופיעו במקום הגרייטפול דד (51 הופעות), ג'פרסון איירפליין, Quicksilver Messenger Service, הדלתות, The Jimi Hendrix Experience, הבירדס, ג'ניס ג'ופלין ו־Big Brother and the Holding Company, סנטנה, פרנק זאפה, The Who, פינק פלויד וקרים. נוסף על רוק, העלה גרהם במקום הופעות ג'אז, מוזיקת נשמה ובלוז משל בי. בי. קינג, מיילס דייוויס, צ'ארלס לויד, אריתה פרנקלין, אוטיס רדינג והקראות שירה (למשל של אלן גינסברג).

לקראת הופעה של הוולווט אנדרגראונד וניקו ב-27 במאי 1966, עיצב דני ויליאמס (Danny Williams), מעצב התאורה של הלהקה, סט למופע אורות על הבמה. בכך יצר למעשה את התקן לעיצב תאורה במופעי רוק. הפילמור הזמין אותו לעצב את מערכת התאורה הקבועה שלו, ולהוסיף חידושים ששינו את התחום.

ב-1968, בשל התדרדרות השכונה, העביר גרהאם את פעילותו בסן פרנסיסקו לפילמור וסט. במקום נפתח לתקופה קצרה מועדון בשם The New Old Fillmore, שנסגר ב-1970. בשנות השמונים פעל במקום מועדון פאנק בשם The Elite Club.

## בתרבות
המקום תועד ביצירתו של האנטר ס. תומפסון, "פחד ותיעוב בלאס וגאס".

## קישורים חיצוניים

* אתר הזיכרון הרשמי
* הפילמור באתר Rock & Roll Roadmap
* גיל מטוס, ספיישל של חצות - 50 שנה ל-Fillmore East on

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אולמות קונצרטים
קטגוריה:סן פרנסיסקו: תרבות
קטגוריה:סן פרנסיסקו: מבנים
קטגוריה:רוק אנד רול
יחסי לבנון–שווייץ

**יחסי לבנון–שווייץ** הם היחסים הדיפלומטיים הרשמיים שבין **[[לבנון|הרפובליקה הלבנונית]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה הלבנונית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין הרפובליקה הלבנונית לבין הקונפדרציה השווייצרית הם יחסים דיפלומטיים חמים וידידותיים בעקבות העובדה שלבנון מהווה שותפת סחר חשובה של שווייץ במזרח התיכון.

המדינה של "לבנון הגדולה" נוצרה בשנת 1920 תחת השליטה של המנדט הצרפתי. לבנון הגדולה זכתה בעצמאות באופן מלא מצרפת בשנת 1943. שווייץ פתחה קונסוליה בביירות בשנת 1934. הקונסוליה השווייצרית במקום הפכה לצירות בשנת 1949 ובהמשך שודרג מעמדה לשגרירות. מאז 1948 מעניקה שווייץ סיוע לקורבנות אלימות באזור דרך הצלב האדום והאומות המאוחדות.

במהלך מלחמת האזרחים של לבנון שנערכה כשבע שנים (1988–1995) נשארה סגורה השגרירות השווייצרית במדינה. לפני מלחמת האזרחים, שווייץ הציעה שירותים רבים לממשל הלבנוני ותמכה בוועידות של דיאלוג לאומי. שווייץ הצליחה להוציא לפועל שתי ועידות כאשר אחת התקיימה ב-1983 בז'נבה ואחת התקיימה ב-1984 בלוזאן.

שווייץ משתפת פעולה עם לבנון ונותנת לאזרחיה סיוע הומניטרי.

## שווייצרים בלבנון
בסוף שנת 2015 התגוררו בלבנון, על פי הלשכה השווייצרית המרכזית לסטטיסטיקה, אלף ארבע מאות ותשעה עשר אזרחים שווייצרים.

## נציגויות דיפלומטיות
* שווייץ מיוצגת בלבנון בדרג השגרירות באמצעות שגרירות רשמית שהיא מחזיקה בביירות, בירת המדינה.
* לבנון מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

## קישורים חיצוניים
* Bilateral relations Switzerland–Lebanon, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
מיהאי טוט

**מיהאי טוט** (בהונגרית: **Tóth Mihály**; נולד ב-14 בספטמבר 1926 בבזדאן שביוגוסלביה – 7 במרץ 1990 בבודפשט, הונגריה) היה כדורגלן הונגרי, ששיחק בשנות ה-50 ובתחילת שנות ה-60 של המאה ה-20 בעמדת החלוץ. היה חלק מ"נבחרת הזהב" של הונגריה של שנות ה-50.

בין השנים 1949–1957 שיחק שישה משחקים וכבש שער אחד עבור נבחרת הונגריה, שער שהגיעה בניצחון 1–7 על אנגליה בבודפשט. אחיו הקטן, יוזף טוט, היה גם כן לכדורגלן והם שיתפו פעולה במונדיאל 1954. הוא שיחק ברבע הגמר נגד ברזיל ובגמר נגד גרמניה המערבית.

## תארים
;אויפשט
* אליפות הונגריה: 1959/60
;נבחרת הונגריה
* סגנית גביע העולם: 1954

## קישורים חיצוניים

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:כדורגלני נבחרת הונגריה
קטגוריה:כדורגלני מונדיאל 1954
קטגוריה:הונגרים שנולדו ב-1926
קטגוריה:הונגרים שנפטרו ב-1990
גרג פנס

**גרגורי ג'וזף פנס** (באנגלית: **Gregory Joseph Pence**; נולד ב-14 בנובמבר 1956) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס השישי של מדינת אינדיאנה בין השנים 2019–2025. הוא אחיו הבכור של סגן נשיא ארצות הברית לשעבר מייק פנס.

## ביוגרפיה
פנס נולד בקולומבוס שבאינדיאנה ב-14 בנובמבר 1956. הוא הבכור מבין ששת ילדיהם של ננסי ואד פנס. לדברי אמו, עוד בצעירותם רכבו פנס ושלושת אחיו על עגלות במצעד בחירות במהלך הבחירות לנשיאות ארצות הברית 1964 כאות תמיכה בבארי גולדווטר, מועמד המפלגה הרפובליקנית. ב-1983 קיבל פנס תואר ראשון בתאולוגיה ותואר שני במנהל עסקים מאוניברסיטת לויולה בשיקגו. שנים קודם לכן, ב-1979, התגייס לחיל הנחתים של ארצות הברית ושירת שם במשך חמש וחצי שנים. ב-1983 הגדוד שלו הוצב בביירות שבלבנון, אך הוא הוחזר לארצות הברית זמן קצר אחרי הפיגועים בבסיסי הכוח הרב-לאומי בביירות.

לאחר שהשתחרר מחיל הנחתים, הצטרף פנס לחברת הנפט "קייל ברוס" ב-1988, זמן לא רב אחרי מות אביו, וכיהן כנשיא החברה בשנים 1998–2004. לאחר עזיבתו, החברה הגישה בקשה לצ'פטר 11 ופשטה את הרגל. באמצעות החברה ניהל גם רשת של תחנות דלק וחנויות נוחות. על פי דיווחים בעיתונות האמריקאית, עסקי הדלק הכושלים של משפחת פנס עלו 20 מיליון דולר אמריקני למשלמי המיסים.

פנס היה מנהל הכספים של מטה הבחירות של לוק מסר, חבר בית הנבחרים של ארצות הברית, שהתמודד בבחירות לסנאט האמריקאי ב-2018. באוקטובר 2017 השיק פנס מסע בחירות משלו לתפקיד אותו מסר עזב, וב-8 במאי 2018 זכה פנס במועמדות הרפובליקנית לייצוג מחוז הקונגרס השישי של אינדיאנה בבית הנבחרים. בבחירות הכלליות ניצב פנס מול ג'נין לייק, מועמדת המפלגה הדמוקרטית, וגבר עליה ביום הבחירות הכלליות בפער של כ-30%. הוא הושבע לתפקידו בראשית ינואר 2019, יום כינוס הקונגרס ה-116 של ארצות הברית.

דניס הייתה ציר מטעם מדינת אינדיאנה בכינוס הוועדה הרפובליקנית הלאומית ב-2016 והצביע בעד דונלד טראמפ ועמיתו למירוץ מייק פנס כמועמדי המפלגה לנשיאות ארצות הברית ולתפקיד סגן הנשיא, בהתאמה. פנס ומשפחתו נכחו בהשבעתו הראשונה של דונלד טראמפ לנשיאות, כשהם יושבים שורות אחדות מאחורי הנשיא הנבחר. בתם הבכורה, ניקול, הייתה מנחת טלוויזיה באינדיאנפוליס ובנם ג'ון עבד במטה הבחירות של הנשיא טראמפ לקראת הבחירות לנשיאות ארצות הברית 2020 החל מפברואר 2018.

ב-9 בינואר 2024 הודיע פנס, בפוסט שפרסם בטוויטר, על פרישתו מהפוליטיקה ועל אי-התמודדותו בבחירות 2024.

## קישורים חיצוניים

* 
* 

* 

## הערות שוליים

קטגוריה:אמריקאים ילידי אינדיאנה
קטגוריה:אנשי עסקים אמריקאים
קטגוריה:בוגרי אוניברסיטת לויולה שיקגו
קטגוריה:חברי בית הנבחרים של ארצות הברית מאינדיאנה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
גרג פנס
קטגוריה:אמריקאים שנולדו ב-1956
סודות משפחה

**סודות משפחה** הוא סרט ישראלי משנת 1998, הסרט מבוסס על הנובלה מאת יהודית קציר "שלפשטונדה", עם מיכאל הנגבי ורומי אבולעפיה בתפקידים הראשיים.

## עלילה
עלילת הסרט מתמקדת בסיפור האהבה יוצא הדופן והתמים של ריבי בת ה-14 ובן דודה שאולי בן ה-15. השניים נפגשים מדי קיץ בבית סבם וסבתם בהרצליה, לאחר ששאולי בא לבקר מארצות הברית. בקיץ בו מתרחש הסרט, הם מגלים את אהבתם הראשונה ותאוותם האסורה.

הדוד אלפרד, ניצול השואה האמיד ואפוף המסתורין, תופס אותם בעיצומה של התעלסותם הראשונה. הוא מגרש את ריבי מחדרו של שאולי בבוטות ונותר לבדו עם שאולי. לאחר שפגע באלימות בשאולי ופצע אותו, מחליטים ביניהם השניים שכנקמה יהרגו את הדוד אלפרד. ריבי מיישמת את רצונם על ידי כדורים ששמה לו בשתייה לפני שהלך לישון.
עוד באותו הלילה הדוד אלפרד נמצא מת בחדרו והילדים נשלחים לבתיהם, ולא מתראים עוד.

כעבור שבע עשרה שנה מת הסבא ומותיר את רכושו ואת ירושת הדוד אלפרד לריבי בת ה-30, גרושה טרייה ולשאולי הנשוי לאמריקאית.
המפגש המחודש בין השניים מעלה את אירועי אותו קיץ קסום ונורא שבסופו ריבי מגלה לתדהמתה שבאותו לילה בו מת הדוד אלפרד, שאולי התכוון לנקום בדוד ולהרגו בסכין שזה נתן לו במתנה, אך להפתעתו מצא את הדוד תלוי בחדרו.

17 שנים של מועקה כבדה, עינויי נפש וייסורי מצפון משתחררים מריבי ותחושה של החמצה גורלית משתלטת על המפגש המחודש.

## שחקנים ודמויות

## קישורים חיצוניים

* 
* 

קטגוריה:סרטי דרמה ישראליים
קטגוריה:סרטי נעורים ישראליים
קטגוריה:סרטים ישראליים מבוססי ספרים
קטגוריה:הרצליה בקולנוע
קטגוריה:סרטים ישראליים משנת 1998
מבצע שומרי יער

מבצע **שומרי יער** הוא מבצע צבאי בלבנון, שנערך על ידי לוחמי סיירת צנחנים. ב-25 בדצמבר 1989, נר רביעי של חנוכה, פשט כוח של סיירת צנחנים, בפיקודו של רס"ן שלמה בן דוד (בנדה), שהיה מפקד הסיירת, על מפקדת ארגון מחבלים, המסונף למפלגה הקומוניסטית הלבנונית, סמוך לכפר נבי צפא , 15 ק"מ מחוץ לרצועת הביטחון בדרום לבנון. על חפ"ק המבצע פיקד מפקד חטיבת הצנחנים, אל"ם דורון אלמוג.

## מהלך המבצע
במסגרת הקו ההתקפי שהוביל אלוף פיקוד הצפון, יוסי פלד, כנגד ארגוני המחבלים בדרום לבנון, הוחלט לפשוט על מפקדת ארגון מחבלים, המסונף למפלגה הקומוניסטית הלבנונית. היעד היה מרוחק במיוחד, סמוך לכפר נבי צפא, 15 ק"מ מחוץ לאזור הביטחון בדרום לבנון. בשל החשש מגילוי הכוח בדרך הוחלט בחטיבת הצנחנים שהכוח ינוע רגלית בנתיב בלתי-צפוי, בשטח הררי וקשה לתנועה, 18 קילומטרים אורכו וטיפוס מגובה של 600 מטר  ממעבר זמוריא עד לגובה 1,300 מטר. בשל אורכו של הציר והצורך לסיים את המבצע בלילה אחד, עלה הצורך בניווט מדויק והמרווח לטעויות היה אפסי. הכוח, בפיקוד שלמה בן דוד התאמן מעל חודשיים לפשיטה ואף ביצע מודל מסכם בלילה קר וגשום במיוחד מהבקעה להר טמון - מהתלולים בהרי השומרון. 

בליל הביצוע התמקם חפ"ק מפקד החטיבה דורון אלמוג סמוך לחאצביא. כוח הצנחנים גמא את המרחק בהתאם ללוח הזמנים המתוכנן, התגנב ליעד ובהתאם לתכנון המקורי פתח במכת אש מתוזמנת של צלפים וטילי נ"ט. לאחר מכת האש הטמין הכוח מטעני חבלה והרס את בתי המפקדה. לאחר מכן נסוג הכוח עשרה קילומטרים, וחבר לכוח שריון שחילץ אותו לשטח ישראל. במהלך הנסיגה חששו בפיקוד הצפון מכך שהצנחנים יחברו לכוח השריון באור יום, ויהיו חשופים לאש המחבלים, אולם הם הספיקו לחבור לכוח המשוריין בטרם עלה השחר.

עשרה מחבלים נהרגו והכוח שב בשלום. לאחר המבצע אמר האלוף פלד ללוחמים שמכל הפעולות שבוצעו בתקופה שבה שימש כאלוף פיקוד הצפון, הפשיטה הזו תהווה ציון-דרך ליכולת ולרמת הביצוע של צה"ל.

## לקריאה נוספת
* יוסי פלד, **איש צבא** (כתבה: רונית ורדי), תל אביב: ספרית מעריב, תשנ"ג-1993.
## קישורים חיצוניים
* עמנואל רוזן, "התקרבנו בזחילה", חלק א', חלק ב', מעריב, 27 בדצמבר 1989
* מאיר הראובני, כוח צה"ל פשט על בסיס של המפלגה הקומוניסטית בבקעת הלבנון, מעריב, 27 בדצמבר 1989
## הערות שוליים

שומרי יער
קטגוריה:קרבות יחידות הצנחנים של צה"ל
קטגוריה:1989 בישראל
אוסקר שליטר

**אוסקר הרמן ארתור שליטר** (בגרמנית: **Oskar Hermann Artur Schlitter**; 15 ביוני 1904 – 12 בנובמבר 1970) הוא דיפלומט גרמני.

## ביוגרפיה
שליטר נולד באסן, הוא למד משפטים, כלכלה וחקלאות באוניברסיטאות בברלין ובמינכן, ב-1928 הוא קיבל דוקטורט.

ב-1929 החל את עבודתו הדיפלומטית, בין 1932–1936 עבד בקונסוליה הגרמנית בניו יורק.

עם עליית השלטון הנאצי הוא הצטרף למפלגה הנאצית ב-1934, בין 1936–1939 עבד בשגרירות גרמניה בלונדון והיא מקורב לשגריר יואכים פון ריבנטרופ.

כדיפלומט הוא היה מעורב ב-1940 בפלישה הגרמנית לדנמרק.

ב-1964 מונה לשגריר גרמניה ביוון, בהיותו מכהן בתפקיד זה התחוללה מהפכה במדינה ויוון נהייתה למדינה דיקטטורית.

ב-1932 נישא לשחקנית ומלכת יופי דייזי דאורה ונולדו להם שני ילדים.

נפטר מהתקף לב ב-12 בנובמבר 1970.

## קישורים חיצוניים


* 
* 


קטגוריה:שגרירי גרמניה
קטגוריה:גרמנים שנולדו ב-1904
קטגוריה:גרמנים שנפטרו ב-1970
Peacock

**Peacock** הוא שירות הזרמת מדיה ו-OTT אמריקאי בבעלות חברת  - הבעלים של רשת NBC. השירות הושק ב-15 ביולי 2020.

## היסטוריה
ב-14 בינואר 2019 הכריזה חברת NBCUniversal שתשיק שירות OTT להזרמת מדיה במהלך שנת 2020, ובו תוכן ממותגי הבידור שלה. עוד היא הכריזה כי השירות יהיה חינמי ויבוסס על פרסומות ללקוחות NBCUniversal pay-TV, קומקאסט וסקיי; לקוחות ללא מינוי לשירותים אלו, יוכלו להירשם לגרסה ללא פרסומות של השירות. NBCUniversal הכריזה גם על ארגון מחדש, במסגרתו נוצרה חטיבת צרכנים ומיזמים דיגיטליים תחת ניהולו של יושב ראש החברה, בוני האמר.

ב-17 בספטמבר 2019 הכריזה NBCUniversal כי השירות החדש ייקרא Peacock ויהיה זמין החל מאפריל 2020. ההכרזה כללה גם תוכניות חדשות ומקוריות וכן הודעה כי הסדרות המשרד ומחלקת גנים ונוף לא יהיו זמינות עוד בנטפליקס, Hulu, ופריים וידאו וכי הם יצורפו לשירות החל מפקיעת זכויות ההזרמה הבלעדיות שלהן, כאשר מחלקת גנים ונוף תצורף באוקטובר 2020 והמשרד בינואר 2021.

## זמינות
ל-Peacock שלוש חבילות: חינם, פרימיום ופרימיום פלוס. בחבילה החינמית זמין חלק מהתוכן והיא כוללת פרסומות. בחבילה האמצעית, הפרימיום, קיים כל התוכן בשירות אך לצד זה גם פרסומות, ואילו בחבילה היקרה ביותר, הפרימיום פלוס, אין פרסומות וכל התוכן בשירות זמין. בשתי החבילות הנמוכות בהן יש פרסומות הן מוגבלות לעד חמש דקות פרסום בשעה.

השירות הושק בארצות הברית ביולי 2020. ב-29 ביולי 2021 פורסם כי Peacock יושק גם באוסטריה, איטליה, אירלנד, בריטניה, גרמניה ושווייץ במהלך הרבעון האחרון של 2021.

חלק מתכני Peacock, ישודרו בישראל בחברת Yes, בתחילת שנת 2024.

## תוכן מקור
מאז הקמתה, Peacock הוציאה לאור סדרות וסרטי מקור, בין היתר:

* אחד מאיתנו משקר (2021–הווה)
* בל אייר (2022–הווה)
* הכי גאים שיש (2022)
* הסמל האבוד (2021)
* הצלצול הגואל (2020–2021)
* עולם חדש מופלא (2020)
* פיץ' פרפקט: במפר בברלין (צפוי לעלות ב-2022)
* קלאופטרה בחלל (2020–2021)
* Wolf Like Me (2022)
* They/Them (2022)
* קונטיננטל (2023)
* טד (2024)

## ראו גם
* נטפליקס
* דיסני+
* פרמאונט+
* HBO Max
* הולו
* פריים וידאו (אמזון)
* אפל TV פלוס

## קישורים חיצוניים

* 

## הערות שוליים

קטגוריה:שירותי הזרמת טלוויזיה באינטרנט
קטגוריה:תוכנות שהושקו ב-2020
בודהנת'

**בודהנת**' (בנפאלית: **बौद्ध स्तुपा**; בנפאל בהאסה: **Khāsti**; בפראקליט : **𑐏𑐵𑐳𑑂𑐟𑐶 𑐩𑐵𑐴𑐵𑐔𑐿𑐟𑑂𑐫**; בטיבטית: **Jarung Khashor**; בווילי : **bya rung kha shor**) הוא סטופה בקטמנדו שבנפאל. הסטופה נמצאת בצפון-מזרח קטמנדו כ-11 ק"מ ממרכז קטמנדו. סטופה זו היא אחת מהסטופות הגדולות ביותר בנפאל.

לאחר שפליטים רבים היגרו מטיבט, החלו בנייה של למעלה מ-50 גומפות  שבאו סביב הבודהה. החל מ-1979, בודהנת' הוא אתר מורשת עולמית של אונסק"ו. בודהנת' יחד עם סוויאמבהונאת  הוא אחד מאתרי התיירות הפופולריים ביותר בקטמנדו.

הסטופה נמצאת על ציר הסחר העתיק מטיבט שנכנס לעמק קטמנדו שבאה דרך הכפר סנקהו מצפון-מזרח לסטופה. ציר הסחר עובר דרך הסטופה והסטופה העתיקה והקטנה יותר של צ'א-באהי ששמה שרומטי  (המכונה לעיתים קרובות "בודהה הקטנה"). לאחר מכן, ציר הסחר פונה ישירות לכיוון דרום, לכיוון נהר הבגמטי לפטן, ובכך גם עוקף את העיר הראשית קטמנדו, שהוקמה מאוחר יותר. סוחרים טיבטיים נחו בקטמנדו והתפללו במשך מאות שנים. כשנכנסו הפליטים לנפאל מטיבט בשנות ה-50 של המאה ה-20, רבים החליטו להתגורר בסביבות הסטופה בודהנת'. יש טענות כי הסטופה מכסה את שרידיו של קסאפה בודהה .


Bodnath-Stupa-20-Gebetsfahnen-2013-gje.jpg|
Bodnath-Stupa-18-2013-gje.jpg|
Bodnath-Terrassen-22-Gebetsbretter und -fahnen-2013-gje.jpg|
Bodnath-Umgang-14-Kloster-Gebetsfahnen-2013-gje.jpg|
Bodnath-Umgang-28-Ringstrasse-2014-gje.jpg|
Bodnath-Butterlampen-08-2015-gje.jpg|
Bodnath-Guru Lhakhang-42-innen-Moench-2013-gje.jpg|
Bodnath-Guru Lhakhang-32-2015-gje.jpg|


## לקריאה נוספת

**The Legend of the Great Stupa and The Life Story of the Lotus Born Guru*. Keith Dowman. (1973). Tibetan Nyingma Meditation Center. Dharma Books. Berkeley, California.
**Psycho-Cosmic Symbolism of the Buddhist Stūpa*. Lama Anagarika Govinda. (1976) Dharma Books. Berkeley, California. ;  (pbk).
* 
* 


## קישורים חיצוניים


* Kathmandu heritage sites listed by UNESCO Nepal
* Boudhanath at Khandro.net : Information on Legends and Prophecies


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נפאל: תרבות
קטגוריה:נפאל: דת
קטגוריה:נפאל: אתרי מורשת עולמית
קטגוריה:נפאל: מבנים
20 Y.O.

**** הוא אלבומה התשיעי של הזמרת-יוצרת האמריקאית, ג'נט ג'קסון, אשר יצא לאור על ידי חברת התקליטים וירג'ין רקורדס, ב-20 בספטמבר 2006. שם האלבום הוא בהתייחס לאלבומה השלישי Control, אשר יצא 20 שנה קודם לכן ובכך למעשה מגיע המספר "20" הנמצא בשם האלבום.

עם יציאתו נכנס האלבום אל המקום השני במצעד הבילבורד 200.

## רקע וביקורת
על פי ג'קסון האלבום מתאר את "חגיגת השחרור המשמח והסגנון המוזיקלי העוסק בהיסטוריה של Control. האלבום הוא ברובו אלבום R&B ודאנס אך הוא גם משלב מוזיקת היפ-הופ. לצד המפיקים הוותיקים כמו ג'ימי ג'אם וטרי לואיס ג'קסון עבדה גם עם מספר מפיקים חדשים: בן זוגה באותה תקופה הראפר ג'רמיין דופרי, לרוק מנואל סיל, האחים אוילה ונו איי.די..

האלבום קיבל ביקורות מעורבות מהמסקרים, כאשר רבים מהם מתחו ביקורת על המעורבות של דופרי באלבום.

## הצלחה וקידום
האלבום הגיע בשיאו למקום השני בארצות הברית מה שהפך אותה לאלבום השמיני של ג'קסון שנוחת באחד משלושת המקומות הראשונים בשבוע הבכורה. האלבום הגיע למעמד פלטינה בארצות הברית מה שהופך אותו לאלבום השמיני ברציפות של ג'קסון שמשיג מעמד פלטינה בארצות הברית. אם כי מחוץ לארצות הברית האלבום לא זכה להצלחה גדולה כאשר הגיע למקום ה-60 בלבד באוסטרליה ולמקום ה-43 במצעד האירופאי. בכל העולם מכירותיו עומדות על כמיליון וחצי עותקים בלבד.

ב-2007 האלבום זכה במועמדות לגראמי בקטגוריית "אלבום ה-R&B העכשווי הטוב ביותר". על מנת לקדם את האלבום התראיינה ג'קסון למספר מגזינים ואף הופיעה בתוכנית "Today Show" ובטקס פרסי הבילבורד. בנוסף לפני יציאת האלבום נתנה ג'קסון הזדמנות למעריצים לעצב את עטיפת האלבום שתשמש את הגרסה האמריקאית והזוכה העטיפה שלו נבחרה לשמש את עטיפת האלבום בגרסה האמריקאית.

## סינגלים
מתוך האלבום יצאו שלושה סינגלים: הסינגל הראשון היה השיר "Call on Me" אך השי לא זכה להצלחה כאשר הגיע למקום ה-25 בלבד בארצות הברית. הסינגל השני מהאלבום היה שיר "So Excited" אשר גם הוא לא זכה להצלחה כאשר הגיע למקום ה-90 בלבד בארצות הברית אך כן הצליח להגיע למקום הראשון במצעד הדאנס האמריקאי ובכך הפך לשיר ה-17 של ג'קסון לעשות זאת והשיר ה-30 שלה במצעד שהגיע לעשירייה הפותחת.

הסינגל השלישי היה השיר "With U", אשר יצא לתחנות הרדיו בארצות הברית בלבד ובמקביל יצא השיר "Enjoy" כסינגל ביפן אך לא זכה שם להצלחה.

## רשימת רצועות

## קישורים חיצוניים

## הערות שוליים

קטגוריה:אלבומי ג'נט ג'קסון
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי ג'רמיין דופרי
גאלפסטרים G100

[ממוזער|240x240px|טקס החשיפה של "האסטרה" בספטמבר 1983, באחד [האנגר|ההאנגרים בחצר החברה.]]
[250px|ממוזער|שמאל|ה"אסטרה 1125" ב[הסלון האווירי בפריז|סלון האווירי בפריז בשנת 1988]]
250px|ממוזער|שמאל|"גאלפסטרים G150" משנת ייצור 2008 ברישוי ספרדי EC-KTK
250px|ממוזער|שמאל|"אסטרה SPX" בשירות חיל האוויר של ארצות הברית
**גאלפסטרים G100** (באנגלית: **Gulfstream G100**), היה הידוע בעבר בשם "אסטרה" (באנגלית: **IAI Astra**) הוא מטוס מנהלים דו-מנועי אשר יכול לשאת בין שישה לתשעה נוסעים. המטוס יוצר על ידי התעשייה האווירית לישראל החל משנת 1985. בין השנים 1997 ו-2001 יוצר עבור חברת "גלקסי איירוספייס" (שותפות של התעשייה האווירית ו"הייאט קורפ"), והחל מ-2001 עבור חברת גאלפסטרים איירוספייס שרכשה את חברת "גלקסי איירוספייס". בשנת 2002 החל פיתוח גרסה משופרת של המטוס, "גאלפסטרים G150", המטוס האחרון יוצר בשנת 2016, והמסירה האחרונה ללקוח הייתה בשנת 2017.

## היסטוריה
### פיתוח המטוס
תכנונו של G100 מתבסס על ניסיון שרכשה התעשייה האווירית בייצור מטוס הווסטווינד. פיתוח האסטרה החל בשנת 1980 על בסיס ה"וסטווינד 2" (דגם 1124) תוך הכנסת שיפורים רבים, הגדלת טווח הטיסה והמהירות בעיקר על ידי עיצוב חדש של מבנה כנפיים, שיתן ביצועים טובים יותר ויאפשר חסכון בדלק.

אב טיפוס של המטוס טס לראשונה ב-18 במרץ 1984. ב-24 בספטמבר 1984 שבר מטוס האסטרה את שיא המהירות בטיסה מחוף לחוף בארצות הברית למטוס מנהלים, כאשר טס מיו יורק ללוס אנג'לס ב-4 שעות ו-24 דקות.

המטוס הראשון מייצור סדרתי טס לראשונה ב-20 במרץ 1985 וקיבל את אישור רשות התעופה הפדרלית של ארצות הברית ב-29 באוגוסט 1985. המטוס נכשל מבחינה שיווקית, שנתיים לאחר השקתו נמכרו רק עשרה מטוסים מתוכם סופקו עד אז רק שישה. זאת עקב מיתון שפקד את ארצות הברית ומחירו הגבוה של המטוס.

בשנת 1989 הושק דגם חדש של האסטרה ה-SP, ב-1994 הוחל בפיתוח הדגם המשופר SPX, המסוגל לטוס במהירות של 0.87 מאך, קרוב למהירות הקול, ושטווח הטיסה שלו הוא 2,950 מייל ימי. המטוס קיבל את רישוי רשות התעופה הפדרלית של בדצמבר 1998.

### גאלפסטרים G100/G150
בשנת 1996 עבר ייצור המטוס לחברה חדשה - "גלקסי איירוספייס", שותפת של התעשייה האווירית ו"הייאט קורפ", שבשליטת משפחת פריצקר משיקגו. במאי 2001 רכשה גאלפסטרים איירוספייס את חברת "גלקסי איירוספייס". מאז שווקה "האסטרה" בשם "גולפסטרים-G100".

ב-18 בינואר 2005 נערך טקס הגלילה של ה"גאלפסטרים G150", דגם משופר של האסטרה, מטוס מנהלים מקטגוריה בינונית שיכול להטיס עד שמונה נוסעים. ב-3 במאי 2005, בוצעה בהצלחה טיסת הבכורה של המטוס. בשנת 2009 הפכה התעשייה האווירית ההודית ("הינדוסטאן אירונאוטיקס") לספק משנה בייצור המטוס.

## דגמים

* כל הדגמים ייצורו במפעלי התעשייה האווירית, אך החל משנות ה-90 שווקו על ידי "גלקסי איירוספייס" ואחר כך על ידי "גאלפסטרים איירוספייס".
## מפעילים
בשנת 1997 רכש חיל האוויר של ארצות הברית את "אסטרה" והוא קיבל את הכינוי C-38. המטוס נרכש למטרת הטסת מפקדים, כאמבולנס אווירי ולאימון טייסים.

חיל האוויר של אריתריאה רכש את המטוס כמטוסו הרשמי של נשיא המדינה. בשנת 2012 ערקו שני טייסים יחד עם המטוס לערב הסעודית.
## קישורים חיצוניים

* 

## הערות שוליים

קטגוריה:מטוסי נוסעים
קטגוריה:התעשייה האווירית לישראל: מטוסים
קטגוריה:מטוסי מנהלים
חצי האי קראן

**חצי האי קראן** (באנגלית: **Kran Peninsula**; בבולגרית: **полуостров Крън**) הוא חצי האי היוצר את הקצה הצפון-מזרחי של האי לייז' בארכיפלג פאלמר, שבאנטארקטיקה.

חצי האי משתרע 2.85 ק"מ לכיוון צפון-דרום וכ -2.35 ק"מ לכיוון מזרח-מערב.

בקצהו הצפוני של חצי האי מצויה נקודת מורו, ובקצהו המזרחי של חצי האי מצויה נקודת נייט.

חצי האי מחובר לאי לייז' במצר יבשה שרוחבו 200 מטרים, מדרום לחצי האי.

## היסטוריה
### גילוי ומיפוי חצי האי

לשון היבשה מופתה לראשונה על ידי סוקרים בריטיים בשנת 1978.

### מקור השם

לשון היבשה נקראת על שם העיירה קראן שבדרום בולגריה.

## לקריאה נוספת
* הגאזט האנטארקטי הבולגרי 

## קישורים חיצוניים
* חצי האי קראן באתר הגאזט האנטארקטי של ממשלת אוסטרליה
* חצי האי קראן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חצי האי, וסימון מיקום האתרים סביבו באתר copernix

## הערות שוליים

קראן
קראן
קראן
ישעיהו ליברמן

הרב **ישעיהו ליברמן** הוא איש חינוך חרדי ליטאי, מנהל מרכז בית יעקב למורות (המכונה גם "הסמינר החדש"), שברחוב מלכי ישראל בירושלים ומנכ"ל תנועת הנוער החרדית בנות בתיה. בשנת 2015 זכה בתואר יקיר העיר ירושלים.

## תולדותיו
התחנך בירושלים. בשנת 1970 הקים וניהל עסק עצמאי של גרפיקה בירושלים.

עם הקמת מרכז בית יעקב על ידי אביו הרב הלל ליברמן הצטרף הרב ישעיהו ליברמן להקמת המוסד, תחילה נכנס כחבר הנהלה ובהמשך מונה למנכ"ל. עם כניסתו להנהלת המוסד הטמיע תוכניות ארוכות טווח ובהן הקמת שלוחות לסמינר במספר יישובים והפיכתו לרשת של מוסדות, כמו כן עסק ליברמן בהשמה של בוגרות ובפיתוח מסלולים להוראת חינוך מיוחד ואף עסק בעצמו בשילוב של ילדים עם קשיי למידה מהקהילה החרדית במסגרות לימוד רגילות, בקהילה, ובפעילויות התנדבותיות. ליברמן פעל גם להקמת המוסד בית חם בו היו פעילות בוגרות הסמינר שבניהולו.

שמו של ליברמן נקשר כמי שמוסדותיו נוקטים אפליה בקבלת תלמידות ממוצא מזרחי, ליברמן עצמו הכחיש את הדברים. עם זאת, חלק מהסמינרים שנמצאים ברשת הסמינרים שבהנהלתו מיועדים לבנות ספרדיות בלבד.

בשנת 2015 זכה ליברמן בתואר יקיר העיר ירושלים אולם נמתחה ביקורת על מעניקי התואר בשל העובדה שהסמינר שהוא עומד בראשותו הפליית תלמידות ממוצא מזרחי בעת הקבלה לסמינר. עו"ד יואב ללום יו"ר עמותת "נוער כהלכה" פנה לליברמן בבקשה לוותר על התואר, אולם בית המשפט המחוזי בירושלים אליו הוגשה עתירה לביטול התואר דחה את העתירה על הסף.

### משפחתו
בנו של ליברמן, ישראל ליברמן, משמש כיום כמנהל בפועל של מרכז בית יעקב. בתו הניה נשואה לרב רפאל פרוידיגר ומשמשת בתפקיד אמרכלית כתות יג' - יד'. וכן בתו יוכבד הייתה נשואה לרב אברהם מאיר לוין (1960–2020) שהיה ר"מ בישיבת באר המלך בבית שמש.

## ראו גם
* מרכז בית יעקב למורות
* סמינר בית יעקב
*בנות בתיה

## הערות שוליים

קטגוריה:יקירי ירושלים
קטגוריה:רבנים חרדים ישראלים
קטגוריה:אנשי חינוך ישראלים
קטגוריה:חרדים ליטאים
קטגוריה:רבנים ליטאים ישראלים
נקודת נייט

**נקודת נייט** (באנגלית: **Neyt Point**) היא לשון יבשה המהווה את הקצה המזרחי של חצי האי קראן בקצה הצפוני של האי לייז' בארכיפלג פאלמר, שבאנטארקטיקה.

הנקודה נמצאת 1.9 קילומטרים דרומית-מזרחית מנקודת מורו.

## היסטוריה
### גילוי הנקודה

לשון היבשה התגלתה על ידי המשלחת האנטארקטית הבלגית, (אשר חקרה את אנטארקטיקה בין השנים 1897 –1899), בפיקודו של אדריאן דה ז'רלאש.

לשון היבשה מופתה על ידי משלחת הסקר האווירי של שטחי חסות איי פוקלנד בין השנים 1955–1956.

### מקור השם

אדריאן דה ז'רלאש וקרא ללשון היבשה על שמו של גנרל נייט מצבא בלגיה, אשר תמך במשלחת.

## לקריאה נוספת

• The Defense Mapping Agency Hydrographic/Topographic Center, **[https://books.google.co.il/books?id=sgSnbMOD_VsC&pg=PA338&lpg=PA338&dq=%22Neyt+Point%22&source=bl&ots=qbVEyoPcxd&sig=ACfU3U3zARSSPA2mzjFZN-nvfK8jXmPHkA&hl=en&sa=X&ved=2ahUKEwiBy9iN9s7lAhVIJlAKHXuDAkQQ6AEwA3oECAMQAQ#v=onepage&q=%22Neyt%20Point%22&f=false Sailing Directions (planning Guide) and (enroute) for Antarctica]**, P 338

## קישורים חיצוניים
* נקודת נייט באתר הסקר הגאולוגי של ארצות הברית
* נקודת נייט באתר הגאזט האנטארקטי של ממשלת אוסטרליה
* נקודת נייט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת נייט, ומיקום אתרים סמוכים לנקודה באתר copernix

## הערות שוליים

נייט
שוק הקיסרית

**שוק הקיסרית** (באורדו: **ایمپریس مارکیٹ**; בסינדית: **ايمپريس مارڪيٽ**) הוא שוק שנמצא בסאדר טאון  שבקראצ'י שבפקיסטן. השוק נבנה לראשונה בתקופת הראג' הבריטי. כיום, שוק זה הוא אחד מהמקומות הפופולריים והעמוסים ביותר לקניות בקראצ'י. סחורות שנמכרות בשוק הקיסרית נעות בין תבלינים, פירות, ירקות ובשר ועד לכלי כתיבה, טקסטיל וחיות מחמד. הפארק הלאומי ג'האנגיר נמצא בסמוך לשוק.

## היסטוריה
[ממוזער|השוק ב-[1890]]
ממוזער|המגדל המרכזי של השוק
ממוזער|השוק בלילה
ממוזער|פרט ארכיטקטוני
שוק הקיסרית נבנה ב-1884–1889. השוק הוא הנצחה למלכה ויקטוריה, קיסרית הודו. השוק הוקם באתר שנבחר היטב, שנראה בבירור ממרחק רב. לאתר השוק הייתה משמעות היסטורית לאחר שנטען כי הוצאו להורג מספר ספואים  באופן חסר רחמים לאחר המרד ההודי הגדול ב-1857. על פי הדיווחים, הספואים נהרגו מכדורי תותחים בניסיון לדכא על כל תחושה מוטה בקרב המקומיים. הבריטים חששו כי האוכלוסייה המקומית תקים אנדרטה לכבוד הספואים שהוצאו להורג. במקום זאת, הם בנו את שוק הקיסרית להנצחת המלכה ויקטוריה.

את אבן היסוד של שוק הקיסרית הניח מושל בומביי ג'יימס פרגוסון ב-1884, שהניח גם את אבן היסוד של מגדל הזיכרון מיריות'ר . השוק תוכנן על ידי האדריכל ג'יימס סטראצ'ן. בניית השוק והמגדל סויימה על ידי המשרד האנגלי "איי.ג'יי. אטפילד" (A.J. Attfield) והמשרד המקומי "מחומד ניוואן ודוללו חג'ו". מסביב למגדל היה חצר פנימית בארוך 130 רגל על 100 רגל עם 4 גלריות שכל אחת מהן 46 רגל. הגלריות סיפקו מקומות ל-280 חנויות ודוכנים. בזמן הקמתו של השוק, היה זה אחד משבעת השוקים שנמצאים בקראצ'י.

ב-2017, על פי הדיווחים בכלי התקשורת, התקוות של תושבי קראצ'י לראות עבודות שיפוץ ותיקון שנמצאו במגדל הולכות ונעלמות. מושל סינד  הורה גם הוא לשפץ את המגדל כשהיה בתפקידו, אך הוראותיו מעולם לא התממשו.

## מכירות לא חוקיות
שוק הקיסרית הוא אחד מהמקומות בקראצ'י בהם נמכרים מינים אקזוטיים ובסיכון בסכנת הכחדה כמו מקאו , בזים וציפורים אחרות ללא כל רישיון מאושר. ב-24 באוגוסט 2015, היו בשוק עד ל-50 ציפורים מוגנות וזוג קופים למכירה בשוק, כאשר פשיטה של מחלקת חיות הבר תפסה את האנשים שהביאו את בעלי החיים. העופות המוחרמים כללו 20 חוגלת סלעים, 18 תור צווארון, 8 פרנקולין שחור, 4 פרנקולין אפור  ו-2 פלמינגו.

## הריסת חנויות שממוקמות מסביב לשוק
בעקבות צו של בית המשפט העליון של פקיסטן, נפתח בפעולה גדולה בנובמבר 2018 להריסת יותר מ-1000 חנויות שהוקמו באופן בלתי חוקי על אדמות שמסביב לשוק. הריסת החנויות האלו החזיר את הפאר החזותי של השוק, אף על פי שפרשנים חברתיים התנגדו להרס מספר גדול של עסקים קטנים, שחלקם קיימים כבר למעלה מ-50 שנה.

## קישורים חיצוניים

## הערות שוליים

קטגוריה:פקיסטן: תרבות
קטגוריה:קראצ'י
קטגוריה:אסיה: שווקים
קאבולי פלאו

**קאבולי פלאו** () (ידוע גם כ**כאבילי פלאו**) הוא מאכל שמוצאו מאפגניסטן, מאזור העיר קאבול ממנה נגזר שמו. הקאבולי פלאו ידוע באופן מסורתי כמאכל הלאומי של אפגניסטן, ואוכלים אותו בצורות שונות בכל דרום אסיה ומרכז אסיה. מאכל זה, כמו מאכלים אפגניים אחרים, קיבל עם הזמן השפעה הודית וזאת בעיקר באופן תיבולו (הוספת גאראם מסאלה וציפורן).

המאכל דומה מבחינת מרכיביו ותהליך ההכנה שלו למאכל אחר שמוצאו בעמים טורקיים במרכז אסיה, הפילאף, הידוע בשפה העברית בשם "אושפלאו" (או "פלוב") ונפוץ במדינת ישראל בעיקר בקרב היהודים בני העדה הבוכרית. מרכיביו העיקריים של המאכל הם אורז בסמטי, צימוקים, בשר טלה וגזרים. קיימות גם גרסאות של המאכל עם בשר עוף ובשר בקר במקום בשר הטלה. נהוג להוסיף למאכל בצל, כמון, קינמון, פלפל שחור, שמן, חמאה ומלח בישול אך ישנן גם גרסאות אחרות של תיבול התבשיל.

לקאבולי פלאו קיימת גם גרסה צמחונית/טבעונית שלא כוללת בשר טלה, עוף או בקר.

## קישורים חיצוניים

## הערות שוליים

קטגוריה:מאכלים לאומיים
קטגוריה:מאכלי אורז
קטגוריה:אפגניסטן: תרבות
אלה גולדשטיין

**אלה גולדשטיין** (מקסוול) (30 בינואר 1927 – 22 בדצמבר 1997) הייתה פסנתרנית ארצישראלית, אחייניתה של רחל המשוררת.

## קורות חיים

נולדה בחרבין בשם אלאונורה לבת שבע (ורה) ולאוריאל (אורי) גולדשטיין (1887–1961).
אמה, בת שבע, נולדה בסראטוב שברוסיה, למדה נגינה בפסנתר בקונסרבטוריון בלייפציג ובתום לימודיה שבה לרוסיה. היא לימדה מוזיקה בקונסרבטוריון במוסקבה.
אביה, אוריאל, היה כנר ומנצח והכיר את בת שבע בעת לימודיו בקונסרבטוריון. בני הזוג נישאו ב-1919. הוריה, יחד עם צ'ליסט בשם מילשטיין הופיעו במוסקבה בשם "שלישיית מוסקבה". בני הזוג עזבו לחרבין, שם הקימו קונסרבטוריון וגרו למעלה מ-10 שנים.
גולדשטיין החלה בלימוד נגינה בפסנתר עם אמה בגיל 5. בגיל שבע ביצעה לראשונה קונצ'רטו של מוצרט עם תזמורת בניצוח אביה, ועשתה את הופעת הסולו הראשונה שלה בגיל תשע. לאחר מכן הופיעה בקונצרטים ברחבי סין ויפן.
עקב התקפות היפנים על חרבין עזבו הוריה עמה ב-1938 ועלו לארץ ישראל. בתל אביב השתקעו באחת מן הדירות שרכש סבה, איסר לייב בלובשטיין. גולדשטיין ערכה סיבוב הופעות בארץ ישראל. היא המשיכה עם אביה לאמסטרדם, שם למדה שנה וחצי אצל הפסנתרן הרוסי אלכסנדר בורובסקי וסיימה לימודיה באקדמיה למוזיקה של אמסטרדם.

גולדשטיין שבה לארץ ישראל עם פרוץ מלחמת העולם השנייה, שם הפכה לסולנית מובילה עם התזמורת הסימפונית הארץ ישראלית, והופיעה איתה בכ-70 קונצרטים בארץ ישראל, מצרים, לבנון וירדן. בשנים 1944–1945 יצאה לסיור מוצלח בן תשעה חודשים בדרום אפריקה. במרץ 1946 הופיעה יחד עם יהלי וגמן בקונצרט בשני פסנתרים. 
באוקטובר 1946 יצאה לסיבוב הופעות בארצות הברית. אמה תכננה להתלוות אליה, אולם חלתה ונפטרה זמן קצר לפני כן.
בשנת 1947 הופיעה לראשונה בקרנגי הול, בניו יורק. באותה השנה ערכה קונצרטים עם המנצחים סרג' קוסביצקי, ליאונרד ברנשטיין וארטור רודז'ינסקי.
השתקעה בארצות הברית בתחילת שנות ה-50.
בשנת 1953 זכתה בפרס הראשון (מיליון לירטות) בתחרות הפסנתר הבינלאומית "פרוצ'יו בוסוני" (Ferruccio Busoni) בבולצנו. בעקבות זכייתה הוזמנה לסיבוב הופעות שכלל 62 קונצרטים באיטליה.
גולדשטיין הקליטה בשנות ה-50 יצירות של בטהובן, ברהמס, שומאן ומוסורגסקי במספר חברות תקליטים (בעיקר Concert Hall Society).
בנובמבר 1955 הגיעה לסדרת הופעות בישראל.
נישאה בניו יורק במאי 1962 לג'ון נוט מקסוול (1932–1995). לשניים נולדו בת ובן. הפסיקה להופיע והתמקדה בגידול ילדיה עד לסוף שנות ה-70. ערכה קונצרטים שוב עם התזמורת הסימפונית של צפון ג'רזי.

אחיה למחצה, פאבל (פנחס) גולדשטיין (1917-1982), בנו של אוריאל מנישואיו הראשונים, עיתונאי במקצועו, היה אסיר פוליטי בברית המועצות במשך 13 שנים. עלה מברית המועצות לישראל ב-1971 ונפטר בישראל.

אלה גולדשטיין נפטרה בניו ג'רזי ונטמנה בבית עלמין שם.

## קישורים חיצוניים

* ביקורות על הופעות בניו יורק ב-1947, ארכיון "העולם הזה"
* ביוגרפיה, 

## הערות שוליים

קטגוריה:יהודים סינים
קטגוריה:נשות העלייה החמישית
קטגוריה:אנשי העלייה החמישית
קטגוריה:מוזיקאים ביישוב
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:משפחת בלובשטיין-מילשטיין
קטגוריה:פסנתרניות יהודיות
קטגוריה:פסנתרניות אמריקאיות
קטגוריה:אמריקאיות שנולדו ב-1927
קטגוריה:אמריקאים שנולדו ב-1927
קטגוריה:אמריקאיות שנפטרו ב-1997
קטגוריה:אמריקאים שנפטרו ב-1997
טווסון לוקסנום

**טווסון לוקסנום** (שם מדעי: *Thalassoma lucasanum*) הוא מין של דג גרם ממשפחת השפתוניים החי במימי האוקיינוס השקט בטווח של חצי האי באחה קליפורניה לפרו ומגיע עד לאיי גלאפגוס. לעיתים מגדלים אותו כדג נוי באקווריום.

מין זה הוא דג קטן באורך של 15 סנטימטרים בערך בעל דוגמאות מפוארות על ראשו וגופו. הראש כחול-ירקרק עם "כיפה" סגולה-אפורה, העורף צהוב, הגוף ורוד והסנפירים כחולים וקטנים. הדגים הצעירים הם דגי נקאי המפוספסים באדום-צהוב-שחור לאורך גופם. הם ניזונים מטפילים החיים על גופם של שוכני שונית רבים, ביניהם מיני דגים, כרישים ואיגואנה ימית, אותם הם מלקטים בשפתיהם הרחבות.

הדגים הבוגרים מאבדים את פסיהם, מפתחים סנפירים וזנבות חזקים יותר ואז הם ניזונים מפלנקטון, סרטנים קטנים ודגיגים בשוניות האוקיינוס השקט, בעומק של 2–25 מטרים, אך נצפו גם בעומק 64 מטרים.

## קישורים חיצוניים

## הערות שוליים


קובץ:Thalassoma robertsoni.jpg
קובץ:Marine Iguana (Amblyrhynchus cristatus) feeding underwater off Fernandina Island, Galápagos Islands.jpg|טווסון מנקה איגואנה ימית באיי גלאפגוס


קטגוריה:טקסונים שתוארו בידי תאודור גיל
קטגוריה:בעלי חיים שתוארו ב-1862
קטגוריה:דגי ים באמריקה שלחופי האוקיינוס השקט
קטגוריה:שפתוניים
טווסון (דג)

[ממוזער|250px|[טווסון אילתי.]]
**טַוָּסוֹן** (שם מדעי: *Thalassoma*) הוא סוג של דגי גרם ממשפחת השפתוניים החיים לאורך מרבית הימים הרדודים הטרופיים. חלק מהמינים מצויים במפרץ אילת.
ממוזער|250px|right|טווסון לצד black damselfish בפיליפינים
ממוזער|250px|right|טווסון מהפיליפינים

## מאפיינים
לדגים אלה גוונים צבעוניים, בדומה לאלה של הטווס ומכאן שמם. הם יכולים להגיע לאורך 46 סנטימטרים, אך מרביתם קטנים יותר. הם בעלי ראשים צבעוניים ושפתיים רחבות המזכירות את התוכינוניים או "דגי התוכי", אך בניגוד אליהם אינם ניזונים מאלמוגים.

אלו דגים שוכני שוניות אלמוגים ושוניות נוספות והם חיים רק בימים רדודים, בהם צבעיהם הרבגוניים בולטים. הצעירים של מספר מינים משמשים כדגי נקאי המנקים את שאר שוכני הים, אך בבגרותם הם ניזונים מפלנקטון, סרטנונים ודגיגים.

## מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:טקסונים שתוארו בידי ויליאם ג'ון סווינסון
קטגוריה:שפתוניים
יחסי עומאן–שווייץ

**יחסי עומאן–שווייץ** הם היחסים הדיפלומטיים הרשמיים שבין **[[עומאן|סולטנות עומאן]]** לבין **[[שווייץ|הקונפדרציה השווייצרית]]**.

## היסטוריה
בין סולטנות עומאן לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין הקונפדרציה השווייצרית לבין סולטנות עומאן הם יחסים דיפלומטיים חמים שהתחממו והתחזקו ב. עומאן מהווה יעד יחסית פופולרי לתיירים שווייצרים.

שווייץ ועומאן כוננו את יחסיהן הדיפלומטיים בשנת 1973, שנתיים לאחר עצמאותה מן הממלכה המאוחדת. השגרירות השווייצרית במסקט, בירת עומאן, נפתחה בחודש נובמבר 2014, כאשר השגרירות השווייצרית בריאד הייתה האמונה על עומאן קודם לכן. עומאן פתחה את שגרירותה שבברן, בירת שווייץ, ב-2018, יחד עם קונסוליה בז'נבה.

## יחסים כלכליים
במגזר הכלכלי, שווייץ ועומאן התרכזו בעיקר בשיפור ובחיזוק קשרי המסחר שביניהן. הסכם דו-צדדי בנושא קידום והגנה על השקעות בין שתי המדינות נחתם לתוקפו בשנת 2005. אמנה למניעת כפל מס שמגיע מתחבורה אווירית בינלאומית נחתמה בשנת 2009. בשנת 2014 נחתם הסכם סחר חופשי בין איגוד הסחר החופשי האירופי, בו חברה שווייץ, לבין מועצת שיתוף הפעולה של מדינות המפרץ, בה חברה עומאן.

סוויס אינטרנשיונל אייר ליינס ועומאן אייר מפעילות קווים יומיים בין עומאן לשווייץ. הקווים תורמים לתיירות העומאנית ומביאות למדינה תיירים שווייצרים רבים.

## שווייצרים בעומאן
על פי הלשכה השווייצרית המרכזית לסטטיסטיקה, בסוף שנת 2018 התגוררו בעומאן שמונים ושבעה אזרחים שווייצרים. בנוסף אליהם, קיימת נוכחות מתמדת של תיירים שווייצרים באזור.

## נציגויות דיפלומטיות
* עומאן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. עומאן מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת בעומאן בדרג השגרירות באמצעות שגרירות רשמית שהיא מחזיקה במסקט, בירת המדינה.

## קישורים חיצוניים

* Bilateral relations Switzerland–Oman, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ